
To typar verbalpartiklar i norsk 1 

Av Tor Arne Haugen 


Altemasjonen i plassering mellom partikkel og objekt har ofte vorte brukt som 
kriterium for å avgjere om ein har med såkalla partikkelverb å gjere eller ikkje, 
og i Norsk referansegrammatikk (Faarlund, Lie & Vannebo 1997: 697ff) blir 
det peikt på at ein med ein slik analyse støyter på problem ved visse konstruk¬ 
sjonar når ein skal skilje mellom verb med preposisjonsobjekt og verb med ver- 
balpartikkel + nominalt objekt. Dei problematiske konstruksjonane er av typen 
kome over, skrive under og tenkje over. Desse tillet ikkje altemasjon i plassering 
mellom preposisjonen og objektet, slik verbalpartiklar vanlegvis gjer. I denne 
artikkelen blir det, i ein analyse innanfor rammeverket kognitiv grammatikk, 
argumentert for å kategorisere også verba i desse konstruksjonane som partik¬ 
kelverb og denned skilje mellom to ulike typar verbalpartiklar i norsk. Desse 
inngår i ulike valensrelasjonar med verbet og objektet. Den eine typen er ad¬ 
jektivisk, medan den andre er adverbial. Med unntak av skilnaden når det gjeld 
plasseringsaltemasjon, oppfører dei to partikkeltypane seg svært likt syntagma- 
tisk. 


1 Innleiing 

Konstruksjonar med verb + preposisjon/partikkel + nominal har vore eit 
stridstema i nordisk syntaksforsking. Faarlund, Lie & Vannebo (1997: 
697ff) opererer i hovudsak med to ulike konstruksjonstypar, høvesvis verb 
+ preposisjonsobjekt (a) og verb + preposisjon + direkte objekt (b): 

( 1 ) 

a. Ho leitte [etter den nye boka] 

b. Han drakk [opp] [vinen] 

I (a) blir heile preposisjonsfrasen etter den nye boka analysert som eitt ledd 
som blir rekna som preposisjonsobjekt (heretter PO). I (b) blir preposisjonen 
opp analysert som eit eige ledd (adverbial), medan nominalet vinen er di¬ 
rekte objekt. Verb som i (b) blir elles ofte kalla partikkelverb. Om ein ser 

på korleis desse to konstruksjonane oppfører seg syntaktisk, finn ein mange 
gode argument for å rekne nominalet den nye boka i (a) som komplement 
til preposisjonen, medan nominalet vinen i (b) er komplement til verbet. 
Ved partikkelverb som i (b) kan preposisjonen og nominalet byte plass, 
medan dette ikkje er muleg ved PO, sidan nominalet er komplement til pre¬ 
posisjonen: 

( 2 ) 

a. *Ho leitte boka etter - *Ho leitte ho etter 

b. Han drakk vinen opp - Han drakk han opp - *Han drakk opp han 

Når det direkte objektet er eit trykklett pronomen, er plassering av verbal- 
partikkel etter objektet det vanlege i dei fleste norske dialektar. Denne typen 
verbalpartikkel, som tillet altemasjon i plassering mellom partikkel og ob¬ 
jekt, vil bli referert til som type X. 

Når det gjeld mulegheit for plassering i forfeltet, viser det seg at PO kan 
vere spisstilt, og dette bør vere eit rimeleg krav for klassifisering som PO. 
Dette er derimot ikkje muleg for partikkel + nominal: 

( 3 ) 

a. Etter boka leitte ho 

b. *Opp vinen drakk han 

Ein annan skilnad mellom desse konstruksjonane gjeld uttalen, jf. Faarlund, 
Lie & Vannebo (1997: 700). Ved PO er trykket nonnalt på verbet, som har 
same tonem som det har elles. Ved partikkelverb er det to mulegheiter: Aust¬ 
norsk har typisk trykk på verbet, som får tonem 2 (uavhengig av kva tonem 
det har elles), medan vestnorsk typisk har trykk på partikkelen. 

Referansegrammatikkane i Noreg og i Sverige (Teleman et al. 1999) er 
ikkje samde om korleis konstruksjonar som dei i (1—3a) over bør analyse¬ 
rast. Faarlund, Lie & Vannebo reknar som nemnt med PO, medan Teleman 
et al. reknar med objektsliknande adverbial, sjå også Hellberg (2003). Eg 
har ein annan stad (Haugen 2006) argumentert for at det syntaktisk er grunn¬ 
lag for å analysere desse konstruksjonane som adverbial også i norsk, og 
foreslått termen objektsadverbial frå Wallin (1941, referert etter Korner 
1948), men det er ikkje tema her. Uavhengig av kva for ein av desse analy- 



To typar verbalpartiklar i norsk 241 


sane ein vel, reknar ein preposisjonsfrasane som ledd, og ein støyter på dei 
same problema når ein skal klassifisere konstruksjonar av følgjande type 
(døma er henta frå Faarlund, Lie & Vannebo 1997: 701): 

( 4 ) 

a. Eg kom over ei billig skjorte - *Eg kom ho over 

b. Eg kom på ein lur idé — *Eg kom han på 

c. Du må skrive under kontrakten — *Du må skrive han under 

d. Eg skal tenkje over tilbodet - *Eg skal tenkje det over 

e. Han kjørte på treet — *Han kjørte det på 

Har me her å gjere med PO/adverbial eller partikkelverb? I motsetnad til par¬ 
tikkelverb tillet ikkje konstruksjonane i (4) altemasjon i plassering mellom 
objektet og partikkelen. Dette skulle tyde på at dei er PO/adverbial. På den 
andre sida tillet dei ikkje at preposisjon + nominal står i forfeltet som eitt ledd: 

( 5 ) 

a. *Over ei billig skjorte kom eg 

b. *På ein lur idé kom eg 

c. *Under kontrakten må du skrive 

d. *Over tilbodet må du tenkje 

e. *På treet kjørte han 

Når det gjeld uttale, følgjer desse konstruksjonane og mønsteret for partik¬ 
kelverb. 

I denne artikkelen blir det argumentert for å rekne også verb som dei i 
(4) og (5) som partikkelverb, og denne typen verbalpartikkel, som ikkje 
tillet altemasjon i plassering mellom partikkel og objekt, vil bli referert til 
som type Y. Ein må med andre ord skilje mellom to ulike typar verbalpar¬ 
tiklar. Først blir den syntagmatiske argumentasjonen for denne analysen 

presentert. Deretter følgjer ein semantisk analyse av dei to partikkeltypane 
som viser kva som skil dei frå kvarandre. Dei fleste døma som blir nytta, er 
henta frå Oslo-korpuset av tagga norske tekstar. Desse har eg merkt med 
kjeldereferansekoden til korpuset. 2 Andre døme er anten frå andre kjelder 
eller konstruerte av forfattaren. 


2 Syntagmatiske argument for to typar verbalpartiklar 

Ser ein på konstituentstrukturen til konstruksjonar med verb som knyter til 
seg verbalpartiklar av type X og Y, har dei svært mange eigenskapar felles. 
Det einaste som synest å tale mot klassifisering av begge typane som par¬ 
tikkelverb, er den manglande altemasjonen i plassering mellom partikkel 
og objekt ved type Y. Analysen i del 3 i denne artikkelen syner at denne 
skilnaden kan knytast til skilnader i forholdet mellom objektet og partikke¬ 
len; begge partikkeltypane tener elles til å modifisere den semantiske struk¬ 
turen til verbet. 

2.1 Teoretisk rammeverk 

I det teoretiske rammeverket kognitiv grammatikk (heretter CG), Langacker 
(1987, 1991, 1999, 2002), er konstituentstruktur å forstå som den rekkeføl¬ 
gja komponentane i samansette konstruksjonar blir kombinerte i ved syn- 
tagmatisk kombinering, og konstituentstruktur er ein av fire primære 
faktorar i Langackers valenskonsept, jf. Langacker (1987: 2770). Når kom¬ 
ponentane i grammatiske konstruksjonar blir kombinerte, er det ein valens- 
relasjon mellom dei, og det alle valensrelasjonar har felles, er at det er ein 
korrespondanse mellom substrukturar i komponentane, dvs. at komponen¬ 
tane har delvis overlappande struktur. Det er denne felles strukturen som 
gjer integreringa av komponentane muleg. La oss sjå på den enkle setninga 
Mannen kjører bilen for å illustrere dette (fig. 6). 

Setninga Mannen kjører bilen er ei instansiering av ein grammatisk kon¬ 
struksjon, ein transitivkonstruksjon av typen [S V DO]. Den ytste ramma 
omsluttar heile konstruksjonen, som er oppbygd både av den samansette 
strukturen (øvst) og komponentstrukturane, som og sjølve er konstruksjonar 
(KJØRER er til dømes sett saman av KJØRE + PRESENS). Verbet KJØRE 
er eit relasjonelt predikat, dvs. at det berre kan konseptualiserast i relasjon 
til andre einingar, i dette tilfellet ein som kjører, og det som blir kjørt. Dette 
er saliente deltakarar i verbprosessen, og dei er skjematisk representerte i 
verbets interne struktur, høvesvis som verbets trajektor (tr) og landemerke 



To typar verbalpartiklar i norsk 243 


( 6 ) 


MANNEN KJØRER BILEN 



(lm). I tillegg er verbet ein prosess som har utstrekning i tid, symbolisert 
gjennom pilene. Den feite ramma rundt verbet symboliserer at det er verbet 
som avgjer profilen til den samansette strukturen, dvs. at transitivkonstruk- 
sjonen arvar profilen til verbet (sjå meir om omgrepet 'profil’ nedanfor). 
Heile konstruksjonen kan dermed og kategoriserast som eit verb. 

Trajektor/landemerke-asymmetrien ligg mellom anna til grunn for sub- 
jekt-objekt-distinksjonen, som tilfellet er i vårt eksempel. I CG blir asym¬ 
metrien sett som ei språkleg instansiering av figur-grunn-asymmetrien 
kjend frå gestaltpsykologi, jf. Langacker (1987: 217ff, 2003), og ein tr blir 
definert som ein figur innanfor ein relasjonell profil, dvs. at tr er meir fram¬ 
ståande enn resten av den relasjonelle profilen. Andre framståande einingar 
i ein profil blir kalla lm, som prototypisk er referansepunkt for å lokalisere 
tr. Distinksjonen mellom profil og base byggjer og sjølv på figur-grunn- 
asymmetrien. Profilen er det som blir peikt ut og gjort framståande i høve 
til resten av predikasjonen, som er utgjort av basen og dei ulike domena av 
bakgrunnskunnskap som er nødvendige for å forstå profilen. Til dømes vil 
den semantiske strukturen ARM utgjere basen for den semantiske strukturen 

HAND. I vårt døme kan me sjå for oss ein scene der mannen sit bak rattet 
i ein bil som er i rørsle. Dette går føre seg på ein viss veg med visse om¬ 
gjevnader, til ei viss tid, med ein viss fart osv. Om me no vel å fokusere på 
det som skjer med MANNEN og BILEN, er verbet KJØRE eit nærliggande 
val for å kode denne scenen språkleg. Ved å velje KJØRE som språkleg 
koding gjer språkbrukaren samstundes eit val av profil, der den kjørande er 
tr og det som blir kjørt, er lm. Resten av tydinga til verbet utgjer basen for 
profilen og dei ulike domena som er nødvendig bakgrunnskunnskap for å 
forstå profilen, i dette tilfellet til dømes RØRSLE, FART, KJØRETØY, 
TRANSPORT osv. 

Som nemnt er verbet KJØRE eit relasjonelt predikat; det har saliente 
deltakarar i prosessen det kodar som ein del av sin interne struktur. Men 
desse deltakarane, tr og lm, som altså er substrukturar i verbet, er berre skje¬ 
matisk representerte, og dei er dermed avhengige av å bli spesifiserte av 
andre einingar. Dette skjer i vårt døme gjennom nominala MANNEN (tr) 
og BILEN (lm). På denne måten oppstår det ein valensrelasjon mellom sub- 
strukturane i verbet og profilen til nominala, og det er denne som gjer kom¬ 
binasjonen av desse elementa muleg. Det er korrespondansar mellom 
substrukturane til verbet og profilen til nominala. Dei skraverte substruk- 
turane i verbet er det Langacker (1987: 304ff) kallar elaboration sites (e- 
sites), dvs. skjematiske substrukturar som må spesifiserast av andre einingar. 
Verbet har såleis eit avhengigheitsforhold til nominala, som i sin tur er 
komplement til verbet. 

Ein sentral hypotese i CG er at alle strukturar har tyding; dei einaste 
strukturane som eksisterer, er fonologiske 3 og semantiske og symbolske re¬ 
lasjonar mellom desse. I tillegg finst det skjema for slike strukturar og ka- 
tegoriserande relasjonar mellom konkrete strukturar og meir eller mindre 
abstrakte skjema for desse. Dette kallar Langacker (1987: 53f) the content 
requirement, som er ein svært viktig restriksjon i dette teoretiske ramme¬ 
verket. Ein grammatikk er såleis eit strukturert inventar av konvensjonelle 
lingvistiske einingar, jf. Langacker (1987: 57). 

Syntaktiske generaliseringar skjer gjennom skjematiske grammatiske 
konstruksjonar. Slike skjematiske konstruksjonar blir danna ved at språk¬ 
brukarar generaliserer over meir spesifikke konstruksjonar dei møter gjen¬ 
nom bruk av språket. Dei skjematiske konstruksjonane inneheld såleis det 
som er felles for dei spesifikke konstruksjonane; dei er abstraksjonar. Til 
dømes vil ein gjennom møte med spesifikke konstruksjonar som den i (6) 
kunne danne den skjematiske grammatiske konstruksjonen [S V DO], som 

er ei abstrakt symbolsk generalisering over meir spesifikke transitivkon- 
struksjonar av denne typen. Den spesifikke konstruksjonen [MANNEN 
KJØRER BILEN] er ei instansiering av den skjematiske konstruksjonen. 
CG er såleis ein bruksbasert grammatikk. 

Gjennom aktivering av den skjematiske grammatiske konstruksjonen, 
som er konvensjonalisert, kan den spesifikke konstruksjonen sanksjonerast 
og gjenkjennast som ei instansiering av den skjematiske konstruksjonen i 
avkodinga. Sanksjonering er altså ein prosess der ein målstruktur blir kate¬ 
gorisert med utgangspunkt i ein kjeldestruktur, og kjeldestrukturane er kon- 
vensjonaliserte einingar. Difor snakkar ein i CG heller om konvensjonalitet 
enn om grammatikalitet. Det finst ikkje nokon reint grammatisk-strukturell 
representasjon som avgjer om ein konstruksjon er grammatisk eller ikkje, 
det er sanksjonering av målstrukturen med grunnlag i ein konvensjonalisert 
kjeldestruktur som avgjer dette. Dermed vil det og finnast gradar av aksep- 
tabilitet etter kor stor avstand det er mellom kjeldestruktur og målstruktur, 
som begge er symbolske strukturar. 

Konstituentstruktur er i CG den rekkefølgja slike symbolske strukturar 
blir kombinerte i for å danne meir komplekse samansette konstruksjonar. I 
eksemplet vårt frå (6) er det to nominal som skal kombinerast med eit verb, 
og det kan potensielt skje på to (tre) ulike måtar: 

( 7 ) 


MANNEN KJØRER BILEN MANNEN KJØRER BILEN 



MANNEN-*- KJØRER BUEN MANNEN KJØRER-►BUEN 



KJØRER-► BUEN MANNEN* KJØPER 


I (a) blir verbet først kombinert med objektet, som spesifiserer lin i verbet. 
Deretter blir denne kombinasjonen kombinert med subjektet, som spesifi¬ 
serer verbets tr. I (b) blir verbet derimot først kombinert med subjektet, før 
denne konstruksjonen blir kombinert med objektet. Som eit tredje alternativ 
kan ein tenkje seg at subjektet og objektet blir kombinerte med verbet satn- 

stundes. Resultatet av desse kombinasjonsvegane er det same: I den saman¬ 
sette strukturen spesifiserer MANNEN verbets tr, medan BILEN spesifise¬ 
rer lm. Pilene representerer skjematisitet og går frå konseptuelt avhengige 
til autonome strukturar. Den indre strukturen til dei leksikalske einingane, 
som sjølve er konstruksjonar med ein konstituentstruktur, er ikkje med i il¬ 
lustrasjonen. 

Ein viktig skilnad mellom konstituentstrukturtrea i (7) og reint syntak- 
tisk-strukturelle frasestrukturtre er at knutane i (7) representerer symbolske 
strukturar, og den syntagmatiske kombineringa kjem i stand gjennom se¬ 
mantisk motiverte valensrelasjonar mellom dei kombinerte elementa. Med 
dette analytiske apparatet på plass kan me gå over til å sjå nærare på kon¬ 
struksjonar av typen verb + preposisjon/partikkel + nominal. 

2.2 Forfeltsplassering og utbryting 

Altemasjonen i plassering mellom partikkel og objekt har ofte vorte brukt 
som kriterium for å avgjere om ein har med partikkelverb å gjere eller ikkje. 
Askedal (1982) argumenterer mot å kategorisere verbalpartiklar av type Y 
som partiklar, og argumenterer for at på løsningen i (a) under er preposi- 
sjonsffase trass i at leddet ikkje kan stå i forfeltet (b): 

( 8 ) 

a. Han kom på løsningen 

b. *På løsningen kom han 

I analysen som blir foreslått i denne artikkelen, er (8b) ukonvensjonell fordi 
det ikkje står ein preposisjonsffase i forfeltet, men partikkel + objekt. Den 
skjematiske konstruksjonen som er aktivert ved den manglande sanksjone- 
ringa, tillet ikkje meir enn eitt ledd føre verbet. 

Askedal forklarar den manglande mulegheita for forfeltsplassering med 
eit generelt prinsipp om at semantisk nøytraliserte eller "tomme” ikkje-kom- 
muterande ledd ikkje kan tematiserast. Mot dette er å innvende at på løs¬ 
ningen ikkje kan seiast å vere eit semantisk nøytralisert eller "tomt” ledd; 
det må eventuelt vere preposisjonen på som har desse eigenskapane. Dess¬ 
utan kan PO/adverbial, der preposisjonen og er semantisk nøytralisert og 
ikkje-kommuterbar, stå i forfeltet, jf. følgjande døme hjå Faarlund, Lie og 
Vannebo (1997: 700): 

( 9 ) 

a. Etter boka leitte vi overalt 

b. På myndighetene stoler vi ikke 

I tillegg følgjer sambandet kome på i (8) mønsteret til partikkelverb når det 
gjeld uttale, men Askedal åtvarar mot å tillegge det geografisk avgrensa aust¬ 
norske uttalemønsteret vekt i klassifiseringa av desse konstruksjonane. Det 
Askedal ser ut til å sjå bort frå, er at også vestnorsk har eit uttalemønster ved 
desse konstruksjonane som skil seg frå uttalen ved PO/adverbial. Som nemnt 
i innleiinga får vestnorsk hovudtrykk på partikkelen ved partikkelverb, medan 
PO/adverbial har hovudtrykk på verbet. Endeleg viser Askedal til at om ein 
likevel held på preposisjonsffaseanalysen, kan ein identifisere partiklar ved 
at dei tillet altemasjon i plassering mellom partikkelen og objektet. 

Også Åfarli (1985) ser mulegheit for plasseringsaltemasjon mellom par¬ 
tikkel og objekt som eit kategoriserande trekk for partikkelverb. Åfarli ana¬ 
lyserer partikkelverbkonstruksjonar innanfor GB-rammeverket og 
reserverer termen partikkel for konstruksjonar med type X (1—3b). Han ar¬ 
gumenterer mot å analysere konstruksjonar som 

( 10 ) 

a. Per kjørte på treet 

b. Vi tok av bordet 

som partikkelverbkonstruksjonar, sidan altemasjonen i plassering av par¬ 
tikkel og verb ikkje er muleg. Samstundes peikar han på at desse konstruk¬ 
sjonane har same uttalemønster som partikkelverb vanlegvis har. Eit anna 
viktig poeng i analysen til Åfarli er at verbalpartiklar er predikerande, og at 
følgjande konstruksjonar dermed er ugrammatiske: 

dl) 

a. *Per kjørte treet på 

b. *Vi tok bordet av 

I (11) er på og av ikkje-predikerande; dei kan ikkje tolkast slik at dei utseier 
noko om objektet. I analysen i denne artikkelen er predikasjon og plas- 

seringsaltemasjon dei to samanfallande eigenskapane som skil artiklar av 
type X og Y frå kvarandre. Samband som kjøre på og ta av, som eg reknar 
som verb med Y, har elles så mange syntagmatiske eigenskapar felles med 
partikkelverb med X at det etter mitt syn er grunn til å rekne også desse 
som partikkelverb. Ein meir detaljert analyse av skilnaden mellom dei to 
partikkeltypane vil bli presentert i neste del. La oss først sjå nærare på dei 
syntagmatiske eigenskapane til verb med dei to partikkeltypane på den eine 
sida og verb med PO/adverbial på den andre. 

At verb med partikkeltypane X og Y har mykje felles, viser seg om ein 
ser på korleis desse verba opptrer i ulike konstruksjonar. Type X er repre¬ 
sentert i (a-b), medan Y er representert i (c-d). Partikkel + nominal kan 
ikkje stå i forfeltet, medan dette er muleg ved PO/adverbial (e): 

( 12 ) 

a. Ein måtte berre slå av pumpa (AV/Loka/01:) 

b. *Av pumpa måtte ein berre slå 

c. Eg kom over boka i eit antikvariat (SK/HoRa/01:) 

d. *Over boka kom eg i eit antikvariat 

e. Etter boka leitte dei heile dagen 

Heller ikkje ved utbrytingskonstruksjonar, som har som funksjon å fokusere 
spesielt på eitt ledd, kan partikkel + nominal opptre som ledd ved nokon av 
partikkeltypane, medan PO/adverbial kan nettopp det: 

(13) 

a. Det var pumpa ein måtte slå av 

b. *Det var av pumpa ein måtte slå 

c. Det var boka eg kom over i eit antikvariat 

d. *Det var over boka eg kom i eit antikvariat 


e. Det var etter boka ho leitte heile dagen 

Dette er etter mitt syn to avgjerande testar for valenstilhøva mellom verb, 
partikkel/preposisjon og nominal i desse konstruksjonane. I (12b) og (13b), 
der me udiskutabelt har å gjere med verbalpartiklar, er det klart at det ikkje 
kan etablerast den type valensrelasjon mellom partikkel og nominal som 
ein har i preposisjonsfrasar. I ein preposisjonsfrase spesifiserer nominal et 
preposisjonens lm, slik tilfellet er ved PO/adverbialet i (12e) og (13e). De¬ 
finisjonen på ein preposisjon i CG er ein atemporal relasjon med spesifisert 
lm, jf. Langacker (1987: 242f). 

At preposisjon + nominal heller ikkje er konvensjonelt i desse posisjo¬ 
nane i (12d) og 13d), tyder dermed på same manglande valensrelasjon mel¬ 
lom preposisjon og nominal som i (12b) og (13b). I neste del skal eg 
argumentere for at verbalpartiklar av type (Y), som i (13c), får sin tr spesi¬ 
fisert av verbet, medan lm ikkje er spesifisert. Det er dette som gjer at 
OVER i dette tilfellet er meir semantisk "nøytralisert”; me har her å gjere 
med ein meir skjematisk variant av OVER, ein adverbial variant: Eit ad¬ 
verbial er i CG ein atemporal relasjon med ein relasjon (i dette tilfellet eit 
verb) som tr. Konstruksjonar med PO/adverbial (a) og med verbalpartikkel 
av type Y (b) har denned følgjande ulike valensrelasjonar: 

(14) 


Verb PO/Adverbial 

I (a) får verbet sitt lm spesifisert av preposisjonsfrasen, som fungerer som 
PO/adverbial i konstruksjonen. Inne i preposisjonsfrasen får preposisjonen 
sitt lm spesifisert av nominalet i frasen. I (b) er det derimot objektet som 
spesifiserer verbets lm. I tillegg får partikkelen sin tr spesifisert av verbet, 
og er denned adverbial. Partikkelen tener og til å modifisere den semantiske 
strukturen til verbet. Det er desse skilnadene som gjer seg gjeldande både 
mellom (a) og (b) og mellom (c) og (d) i (15) under, ein skilnad som altså 
gjer tydinga til dei adverbiale partikkelvariantane i (b) og (d) meir skjema¬ 
tisk, meir "nøytralisert” enn dei preposisjonale variantane i (a) og (c): 

(15) 

a. Vi reiser til Amerika (SK/DuOl/02:) 

b. den ene mannen slo til politimannen (AV/BT95/04:) 

c. En god del av sitrushøsten er fremdeles på træme (AV/BT96/01:) 

d. Bilen kjørte på syklisten (AV/BT96/02:) 


Slike forhold finn ein og mellom partiklar av type X, som eg i neste del skal 
argumentere for er adjektiviske (adjektiv er i CG atemporale relasjonar med 
ein ting som tr), og preposisjonale variantar av desse. Adjektiviske partiklar 
(b) skil seg og frå preposisjonale variantar (a) ved at dei ikkje får sitt lm 
spesifisert: 

(16) 

Jeg går opp trappen (AV/KK97/01:) 

Jeg drakk opp ølet uten å si noe (SK/ChLS/01:) 

Eit anna forhold som ser ut til å spele ei rolle for den semantiske strukturen 
til preposisjonar i faste samband av verb + partikkel/preposisjonsfrase, er 
einingsstatus. I CG er termen eining ( unit ) ein teknisk term som Langacker 
(1987: 494) definerer som 


A cognitive structure mastered by a speaker to the point that it can be employed 
in largely automatic fashion, without requiring attention to its individual parts 
or their arrangement. A unit is sufficiently well entrenched to be easily evoked 

as an integrated whole, that is, carried out more or less automatically once ini- 
tiated. 

Også ved PO/adverbial (b) har preposisjonane meir "nøytralisert” tyding 
enn ved meir prototypiske adverbial (a): 

07) 

a. Sju av klubbens spillere ble testet etter kampen (AV/Ad96/01:) 

b. Vi har lett etter byenes kulturelle sjel (AV/BT95/01:) 


Likevel kan altså PO/adverbial stå i forfeltet og bli utbrotne som ledd. Kva 
er det då som gjer at desse preposisjonane, som får sitt lin spesifisert, blir 
oppfatta som semantisk tomme i høve til preposisjonar i andre adverbial? 
Faarlund, Lie & Vannebo (1997: 43) skriv om PO at "Objektet kan også ha 
fonn av en preposisjonsfrase. Det dreier seg da om preposisjoner uten egen 
betydning, og som er nært knyttet til verbet, slik at verbet og preposisjonen 
utgjør en enhet.” At preposisjonen ikkje kan bytast ut ved PO, viser at kom¬ 
binasjonen verb + preposisjon er idiosynkratisk og ikkje følgjer noko 
regulært skjematisk mønster. Dette sannsynleggjer at kombinasjonen er lagra 
som ei eining; om dette ikkje var tilfellet, ville språkbrukaren ikkje kunne 
vite at nett denne kombinasjonen har den tydinga han har, jf. og Langacker 
(2008: 238). 4 Slik einingsstatus kan sjølvsagt og spele ei rolle ved faste 
samband av verb + partikkel, som til dømes ved gjere om. Skilnaden er at 
desse einingane har ulik struktur, jf. også Langacker (1987: 31 Off): 

(18) 

a. [[leite] [etter Nominal]] 

b. [[gjere] [om] [Nominal]] 

Ved PO/adverbialet i (a) er det komplementet til preposisjonen i preposi- 
sjonsffasen som berre er skjematisk representert i eininga, og dette kan vere 
grunnen til at ein oppfattar leite etter som det faste sambandet; det er desse 
elementa som er substansielt representerte. Ved partikkelen i (b) er det det 
direkte objektet som har skjematisk representasjon. Når samband som i (a) 
over får einingsstatus, vil og preposisjonane i einingane kunne få einings- 

spesifikk tyding; dei får anna og mindre "gjennomsiktig” tyding enn i kon¬ 
struksjonar der preposisjonane i utgangspunktet er skjematisk representerte 
og kan spesifiserast av ulike preposisjonar. Dette siste er tilfellet ved meir 
prototypiske adverbial som i (16a) og (17a). 

2.3 Koordinasjon og bestemtheitsrestriksjon 

Ein annan konstruksjonstype som har vore diskutert i debatten kring det Lie 
(1978) kallar verbalgrupper, er visse koordinerte setningar. Lie opnar ar¬ 
tikkelen sin med at ”Striden om transitive verbalgrupper er ennå ikke avgjort”, 
og det er grensa mellom det som her blir analysert som partiklar av type Y på 
den eine sida og PO/adverbial på den andre, som blir undersøkt. Våpenet Lie 
kastar inn i debatten, er koordinerte setningar der verbalet er stroke i den andre 
setninga. Ved partikkelverb blir partikkelen stroken saman med verbalet (a), 
medan preposisjonen i eit PO/adverbial ikkje kan strykast (c): 

(19) 

a. Eg slår av fjernsynet og du radioen 

b. *Eg slår av fjernsynet og du av radioen 

c. Eg leitar etter boka og du etter avisa 

d. *Eg leitar etter boka og du avisa 

Lie har ei interessant inndeling av verbalgruppene i tre grupper, og det blir 
vist at det ikkje er vasstette skott mellom desse gruppene. Lies gruppe a 
svarar grovt til konstruksjonar med det eg kallar partiklar av type Y; desse 
kan ikkje stå i forfeltet, partikkelen kan ikkje brytast ut saman med 
nominalet, og han blir sløyfa saman med verbet ved verbalstryking i 
koordinasjon. Vidare svarar Lies gruppe c til PO/adverbial; her kan preposi¬ 
sjon og nominal stå saman i forfeltet, og dei kan brytast ut som preposi- 
sjonsffase. Kategoriane verb + Y + objekt og verb + PO/adverbial er altså 
og kategoriar i Lies analyse. I tillegg opererer Lie med ei tredje gruppe, 
gruppe b, som viser eigenskapar frå begge dei to andre. La oss sjå nærmare 
på eit døme frå denne mellomgruppa, nemleg passe på. På den eine sida 
blir dette sambandet uttala etter mønsteret som er vanleg for partikkelverb, 
men det er ikkje like klart som ved konstruksjonar i Lies gruppe a at det 
ikkje kan stå i forfeltet (b) og ikkje kan brytast ut (e): 

( 20 ) 

a. Henne passa han nok godt på i dag 

b. ?På henne passa han nok godt i dag 

c. I dag passa han nok godt på henne 

d. Det var henne du skulle passe på i dag! 

e. ?Det var på henne du skulle passe i dag! 

f. Det var i dag du skulle passe på henne! 

g. Eg passar på maten, og du på ungane 

h. ?Eg passar på maten og du ungane 

Det er rett nok ein tydeleg avstand i sanksjoneringa mellom [på Nominal] 
i forfeltet (b) og som utbrote ledd (e) og meir prototypiske preposisjons- 
frasar i desse posisjonane (c og f). Dei meir prototypiske preposisjons- 
frasane blir i langt større grad sanksjonerte, men [på Nominal] er kanskje 
heller ikkje heilt utelukka. Heller ikkje Lies koordinasjonstest (g-h) gjev 
noko eintydig resultat; den peikar snarare i motsett retning av forfeltsplas- 
sering og utbryting når det gjeld valensrelasjonane i desse konstruksjonane. 
Kva for skjematiske grammatiske konstruksjonar er det då som ligg til 
grunn for sanksjoneringa av sambandet passe pal For det første blir (a) og 
(d) i større grad sanksjonerte enn (b) og (e). (a) er dermed truleg ei in- 
stansiering av ein tematiseringskonstruksjon, [Tematisert Ledd V], og den 
skjematiske konstruksjonen [V Y DO], medan (d) er ei instansiering av ein 
utbrytingskonstruksjon [Det vere Fokusert Ledd] og [V Y DO]. Vidare kan 
på ikkje bytast ut, noko som tyder på at sambandet er lagra som ei eining i 
følgjande delvis skjematiske konstruksjon: 


(21) 


[[passe] [på] [DO]] 

Hjå språkbrukarar som sanksjonerer konstruksjonane i (20b) og (20e), 
er det derimot truleg ein skjematisk konstruksjon av følgjande type som må 
vere aktivert ved sanksjoneringa: 

( 22 ) 

[[V] [PNP]] 

Samstundes er det som nemnt klart at det er ein tydeleg avstand mellom 
(20b) og (20e) og meir prototypiske preposisjonsfrasar i tematiserings- og 
utbrytingsposisjon, jf. (20c) og (20f). 

I CG er språklege einingar organiserte i strukturerte skjematiske nett¬ 
verk, jf. Langacker (1987: 369, 2000: 91ff), der leksikalske einingar er re¬ 
presenterte i ulike typar relasjonar til andre einingar. Til dømes kan eit 
samband som passe på vere representert som den substansielle delen av den 
elles skjematiske grammatiske konstruksjonen i (21). At denne konstruk¬ 
sjonen har einingsstatus, er sannsynleggjort ved at preposisjonen på ikkje 
kan bytast ut, og ved at instansieringane av denne konstruksjonen i (20a) 
og (20d) blir sanksjonerte problemfritt i høve til konstruksjonane i (20b) og 
(20e). Men sambandet passe på kan kanskje og bli sanksjonert som preposi- 
sjonsffase, dvs. som instansieringar av konstruksjonar som i (22), noko som 
særleg viser seg i (20g). Denne skilnaden viser seg og om ein kombinerer 
utbryting med Lies (1978) koordinasjonstest: 

(23) 

Det var den gule bilen eg skulle passe på og du den blå 

?Det var den gule bilen eg skulle passe på og du på den blå 

Når objektet blir brote ut og fokusert som eitt ledd, er det tydeleg at det, i 
motsetnad til i (20g), er eit skjema som i (21) som blir lettast aktivert i sank¬ 
sjoneringa, og dette talar for at sambandet kan sanksjonerast både av 
strukturar som i (21) og som i (22). Også Hovdhaugen (1977: 27) analyserer 
på liknande måte når han hevdar at setninga 


(24) 


Hun passet på hunden 

kan analyserast på to ulike måtar, nemleg som det som her blir kalla verb + 
Y + objekt og som verb + PO/adverbial. 

Til slutt i denne delen skal me sjå på ein konstruksjonstype som og har 
vore viktig i debatten om transitive verbalgrupper/PO/adverbial, nemleg 
upersonlege passivkonstruksjonar. I slike konstruksjonar er det direkte ob¬ 
jektet underlagt den såkalla bestemtheitsrestriksjonen, som har som funk¬ 
sjon å hindre at eit nytt element blir presentert som om det hadde unik 
referanse: 

(25) 

Det vart slege ned ein mann 
*Det vart slege ned mannen 

Me ser at det direkte objektet i slike konstruksjonar må vere ubestemt. As- 
kedal (1982: 137) hevdar at verb frå alle dei tre gruppene til Lie (1978) 
ikkje er underlagt denne restriksjonen, og dette er i hans analyse eit viktig 
argument for å analysere det som her blir analysert som Y + objekt som 
preposisjonsfrasar. På den andre sida hevdar Faarlund, Lie & Vannebo 
(1997: 701) om konstruksjonar med Y, jf. (4), at ”dersom desse førekjem 
saman med formelt subjekt, må nominalet vere ubestemt.” Med andre ord 
blir det her hevda at desse konstruksjonane er underlagt bestemtheitsrestrik¬ 
sjonen. Desse ulike konklusjonane tyder på same usikre sanksjonering av 
desse konstruksjonane som ein finn i (20): 

(26) 

a. Det ble passa på en hund for naboen 

b. ?Det ble passa på hunden for naboen 

c. Det ble lett etter boka overalt 

I den grad (b) blir sanksjonert, er det truleg ein konstruksjon som i (22) som 
er aktivert også her. PO/adverbial er ikkje underlagt denne restriksjonen, jf. 
(c). Konstruksjonane i (a) og (c), som blir sanksjonerte av delvis skjematiske 
konstruksjonar som truleg har einingsstatus (desse strukturane har ulik 
struktur, jf. (18)), blir sanksjonerte utan problem. 

2.5 Førebels konklusjon 

At nokre av sambanda med verb + Y + objekt ser ut til å til å kunne bli sank¬ 
sjonerte også som preposisjonsfrasar i visse konstruksjonar, rokkar sjølvsagt 
ikkje ved behovet for å skilje mellom to ulike typar verbalpartiklar. For det 
første er det jo nettopp skjematiske konstruksjonar med partiklar av type Y 
som utgjer den eine alternative strukturen til desse sambanda. For det andre 
finst det mange samband av verb + Y der Y + objekt verken kan stå i for- 
feltet eller brytast ut som eitt ledd. Det ser difor ut til å vere grunnlag for å 
rekne både X og Y som verbalpartiklar. Det nære konseptuelle forholdet 
mellom verb og partikkel viser seg og på den fonologiske polen av desse 
konstruksjonane ved at verb + partikkel har uttalemønster som skil dei frå 
verb + PO/adverbial. Men kva er det så som skil dei to partikkeltypane frå 
kvarandre semantisk? Dette er tema for neste del. 


3 Semantisk analyse av dei to partikkeltypane 

I førre del vart det argumentert for at det syntagmatisk er grunnlag for å 
rekne med to ulike typar verbalpartiklar i norsk. I denne delen skal me sjå 
nærare på kva som skil desse verbalpartiklane frå kvarandre når det gjeld 
valensrelasjonar til andre ledd i konstruksjonane dei inngår i, og når det 
gjeld konstruksjonar dei er kompatible med. Ein felles eigenskap ved begge 
typane er at dei tener til å modifisere den semantiske strukturen til verbet 
utan at dei spesifiserer verbets lm; dette blir i desse konstruksjonane spesi¬ 
fisert av objektet. Det vil her ikkje bli gått nærare inn på detaljar når det 
gjeld korleis denne modifiseringa skjer. Poenget er å trekke grensa mellom 
dei to partikkeltypane, her representerte med X i (a) (d) og Y i (e)-(h): 

(27) 

a. Kåre slår av platespelaren (SK/FoÅs/01) 

b. Kåre slår platespelaren av 

c. Biltilsynet vil luke vekk ”villmanns-køyringa” (AV/Loka/01) 

d. Biltilsynet vil luke ”villmanns-køyringa” vekk 

e. Rett nok måtte også han stå over nokre omgangar (AV/BT9X/01) 

f. *Rett nok måtte også han stå nokre omgangar over 

g. Han svarte med å slå til bussjåføren i ansiktet (AV/BT95/04) 

h. *Han svarte med å slå bussjåføren til i ansiktet 

Det skulle vere liten tvil om at verbalpartiklar er konseptuelt nært knytte til 
verbet og tener til å modifisere verbets semantiske struktur. Samstundes er 
det det direkte objektet som spesifiserer verbets lin. Dette gjeld både X 
(a) (d), og Y (e)-(h). Enkelte verb kan knyte til seg begge partikkeltypane, 
jf. (a) og (g), i tillegg til at dei kan opptre utan partikkel: 

(28) 

Ingen slår den norske laginnsatsen (AV/Af94/01) 

Særleg tydeleg blir det at partikkelen modifiserer verbtydinga om ein sa¬ 
manliknar konstruksjonar som skil seg frå kvarandre ved om ein partikkel 
er til stades eller ikkje: 

(29) 

a. Men no har han lese bøkene til Geir (SK/HiPe/01) 

b. Han har lese ut bøkene til Geir (SK/HiPe/01) 

I dette tilfellet gjer verbalpartikkelen aksjonsarten til verbet meir telisk, 
sluttpunktet for verbprosessen blir understreka. Me ser at verba utan par¬ 
tikkel har ein annan semantisk struktur enn tilsvarande verb med partikkel, 
og at ulike partiklar kan modifisere den semantiske strukturen til desse verba 
på ulike måtar. DEKKE er eit døme på eit verb som kan få den semantiske 
strukturen modifisert på ulike måtar av mange ulike partiklar: 

(30) 

a. økte inntekter vil dekke opp rundt 80-85 millioner kroner 
(AV/Af96/01) 

b. Tyvene hadde koblet ut alarmen og dekket til videokamera med en 
jakke (AV/BT95/04) 

c. Kull vil uansett måtte dekke inn brorparten av økningen 
(AV/BT96/01) 

d. Men det var ikke for å dekke over nevøens ransforbrytelse 
(AV/BT95/04) 

e. Sprett dekket på bordet med tallerkener og krus (SK/MiAA/01) 

Tilhøvet mellom slike variantar av verb kan i CG gjerast greie for gjennom 
ein skjematisk nettverksmodell. I ein slik modell kan ein gjere greie for både 
skilnader mellom desse verbvariantane og det dei har felles; det mest open¬ 
berre er sjølvsagt den fonologiske strukturen, men dei har sjølvsagt og mykje 
av den semantiske strukturen felles. Dei ulike variantane inngår såleis i ulike 
(delvis) skjematiske grammatiske konstruksjonar i det same nettverket. 

Av partiklane i (30) er (a)- (c) av typen X, medan (d) og (e) er av typen 
Y. Men kva er det, i tillegg til dei ulike mulegheitene for plasseringsalter- 
nasjon mellom partikkel og objektet, som skil dei to partikkeltypane frå 
kvarandre? For å svare på dette må me sjå nærare på den interne strukturen 
deira og på kva for valensrelasjonar dei har til andre element i konstruksjo¬ 
nane dei opptrer i: Medan partiklar av typen X får sin tr spesifisert av ob¬ 
jektet, får Y sin tr spesifisert av verbet. Eg vil difor foreslå å kalle den 
førstnemnde typen for adjektivisk partikkel (X), medan Y er adverbial 5 . Dei 
semantiske korrespondansane i desse konstruksjonane er denned slik: 

b. 


Adverbial partikkel 



Skiljet mellom partikkeltypane svarar dermed til skiljet i CG mellom ad¬ 
jektiv og adverb, jf. Langacker (1987: 242f). Eit adjektiv er ein atemporal 
relasjon som har ein ting (nominal) som tr, medan eit adverbial er ein atem¬ 
poral relasjon som har ein relasjon (i dette tilfellet eit verb) som tr. Begge 
artikkeltypane framhevar i tillegg ein salient substruktur i verbets seman¬ 
tiske struktur, jf. korrespondansane mellom partiklanes profil og den se¬ 
mantiske strukturen til verbet, medan det er objekta som spesifiserer verbets 
lm. 

At den adjektiviske partikkelen (X) får sin tr spesifisert av objektet, høver 
godt med observasjonen til Åfarli (1985) at verbalpartiklar er predikerande; 
sjå også Herslund (1984: 41), som peikar på at den prototypiske tydinga til 
verb med X som tek objekt og som uttrykker rørsle, som utgjer kjernen av 
verb som inngår i konstruksjonar med X, er at objektet blir plassert på staden 
eller i tilstanden som blir uttrykt gjennom partikkelen. Partikkelen predikerer, 
utseier noko om objektet (jf. gjentakinga av (27a) under) på same måten som 
eit adjektiv i ein konstruksjon med objektspredikativ (b): 

(32) 

a. Kåre slår platespelaren av 

b. Kåre måla huset kvitt 

Den predikerande partikkelen AV i (a) utseier noko om kva for ein tilstand 
PLATESPELAREN er i ved endepunktet til verbprosessen, på same måte 
som adjektivet KVITT utseier noko om kva for ein tilstand HUSET er i ved 
endepunktet for verbprosessen i (b). Eit slikt semantisk tilhøve mellom par¬ 
tikkelen og objektet er ikkje til stades ved partiklar av type Y. Men heller 
ikkje ved partiklar av type X er det semantiske tilhøvet mellom partikkelen 
og objektet alltid like klart: 

(33) 

a. dei fekk til noko (SK/ObTo/Ol:) 

b. dei fekk det til (SK/HoEd/01:) 

Her har me ut frå plasseringsaltemasjonskriteriet eit døme på verb med par¬ 
tikkel av type X, men kan også TIL i (33) seiast å vere adjektivisk? Og kva 
er det i så fall TIL predikerer om objektet NOKO? Om ein samanliknar par¬ 
tikkelverbet i (33) med tilsvarande verb utan partikkel, blir det klart at ver- 
balpartikkelen tillegg verbtydinga ein aktivitet frå verbets tr som resulterer 
i at noko blir vellykka gjennomført, og at det eksisterer eit resultat av akti¬ 
viteten til tr. Denne tydinga er ikkje til stades utan partikkelen: 

(34) 

dei fekk noko (AV/Loka/01:) 

Her impliserer verbtydinga snarare inaktivitet frå tr, som er passiv og blir 
tilført lm. Vidare er det som blir vellykka gjennomført i (33a), objektet 
NOKO, og TIL predikerer, om enn skjematisk (den adjektiviske varianten 
av TIL får ikkje spesifisert sitt lm), nettopp dette resultative elementet om 
objektet, at eit resultat av aktiviteten til tr ligg føre. Dermed er og dei se¬ 
mantiske korrespondansane i (33) som ved partikkel av type X i (31a). At 
adjektiviske partiklar er predikerande, viser seg og ved at dei ofte kan opptre 
som predikativ i ein konstruksjon med subjektspredikativ, og dette er og 
muleg for TIL (b): 

(35) 

a. Platespelaren er av 

b. Då er ein glad at ein er til (SK/VeTa/02:) 

Det er likevel ikkje alle adjektiviske partiklar som kan opptre på denne 
måten, jf. ein ukonvensjonell konstruksjon som * Vinen er opp. Også verbet 
må her vere med i predikasjonen for at konstruksjonen skal bli konvensjo¬ 
nell: Vinen er oppdrukken. Slike samansette partisipp (som sjølvsagt kan 
ha einingsstatus) ser elles ut til å vere langt vanlegare både ved partiklar av 
type X (a-d) og av type Y (e-h) enn ved PO/adverbial (il), noko som tyder 
på eit nært konseptuelt samband mellom verb og partikkel: 

(36) 

a. Han drakk opp vinen - Vinen er oppdrukken 

b. Dei låste att døra — Døra er attlåst 

c. Tippelaget fylte ut kupongen - Kupongen er utfylt 

d. Ho slo ned mannen - Mannen er nedslegen 

e. Han kjørte på treet - Treet er påkjørt 

f. Ho skreiv under kontrakten - Kontrakten er underskriven 

g. Dei kom på ein god idé - Ideen er påkomen 

h. Dei passar godt på bama - Bama blir godt påpassa 

i. Dei leitte etter boka - *Boka er etterleitt 

j. Alle prata om Ola - *01a er omprata 

k. Han tenkte på katastrofen - *Katastrofen er påtenkt 

l. Ho spurte etter vegen - *Vegen er etterspurt 

Dei to siste partisippa, påtenkt og etterspurt, finst, men med meir spesialisert 
tyding. I tillegg finst det rett nok og partiklar av begge typar der slike par¬ 
tisipp ikkje er konvensjonelle: 

(37) 

a. Elevane fekk til oppgåva - *Oppgåva er tilfått 

b. Han kom over ei skjorte - * Skjorta er overkomen 

Eit anna interessant spørsmål gjeld konstituentstrukturen til konstruksjonar 
med X og Y. Konstruksjonar med Y har ei kombinatorisk mulegheit mindre 
mellom verb, partikkel og objekt enn det X har. Medan Y berre kan inngå i 

ein struktur som i (a) under, har X, her eksemplifisert med verbet frå (27a), 
i tillegg den kombinatoriske mulegheita i (b): 

(38) 

SLÅR AV PLATESPELAREN b * SLÅR PLATESPELAREN AV 




På denne måten kjem den nærare konseptuelle grupperinga mellom partik¬ 
kelen og objektet ved X og til uttrykk på den fonologiske polen i konstruk¬ 
sjonen i (b). Dei adverbiale partiklane står aldri innåt objektet utan at dei 
samstundes står innåt verbalet, medan dette er muleg for dei adjektiviske 
partiklane. Analysen i (38) har elles mykje til felles med Langackers analyse 
av det engelske partikkelverbet turn on, jf. Langacker (1987: 474ff), men 
Langacker hevdar at dei to ulike vegane for etablering av valensrelasjonar 
som er mulege for det som her blir kalla adjektiviske partiklar, gjev same 
semantiske resultat. Etter mitt syn er det grunn til å rekne med at desse kon¬ 
struksjonane i norsk har ulike eigenskapar: Konstruksjonar der partikkelen 
følgjer etter objektet (38b), har meir fokus på kva som skjer med objektet 
(på predikasjonen til den adjektiviske partikkelen) enn konstruksjonen med 
motsett rekkefølgje (38a). Dette høver og godt med det faktum at partikke¬ 
len i dei fleste norske dialektar følgjer etter objektet når objektet er eit pro¬ 
nomen: Referansen til pronomen er allereie kjent ut frå konteksten, og 
konstruksjonar som i (39b) er konvensjon når ein skal legge til ny informa¬ 
sjon (gjennom predikasjonen til den adjektiviske partikkelen) om eit kjent 
objekt, jf. (a)-(b) under. Adverbiale partiklar (d) er ikkje kompatible med 
slike konstruksjonar: 

(39) 

a. Kva har skjedd med vinen? 


b. Han drakk han opp 

c. Kva har skjedd med treet? 

d. *Han kjørte det på 

At konstruksjonen der partikkelen følgjer etter objektet, har meir fokus på 
kva som skjer med objektet, viser seg og om ein tenkjer seg følgjande si¬ 
tuasjon: To personar står i nærleiken av eit slagsmål, og begge kjenner per¬ 
sonen som blir slegen ned. Kåre. Den eine av dei to får ikkje med seg kva 
som skjer før han ser Kåre ligge på bakken, og spør den andre: 

(40) 

a. Kva gjorde han med mannen? 

b. Han slo Kåre ned 

c. *Han slo ned Kåre 

(b) er her eit langt meir naturleg svar på spørsmålet enn (c) (sjølv om per¬ 
sonleg pronomen sjølvsagt ville vere det mest naturlege). Her er objektet 
allereie kjent ut frå spørsmålet i (a), og det mest naturlege valet av kon¬ 
struksjon i svaret er utan tvil den som fokuserer mest på den adjektiviske 
funksjonen til partikkelen, nemleg (b). 


4 Konklusjon 

I denne artikkelen har det vorte argumentert for at ein må skilje mellom to 
ulike typar verbalpartiklar i norsk: Partiklar som tillet alternasjon i plas¬ 
seringa mellom partikkelen og objektet, er adjektiviske partiklar, medan 
partiklar som ikkje tillet slik alternasjon, er adverbiale. Ein analyse av va- 
lensrelasjonane mellom partiklane og verba og objekta i konstruksjonane 
dei er ein del av, viser følgjande skilnader mellom dei to partikkeltypane: 
Dei adjektiviske partiklane får sin trajektor spesifisert av objektet, medan 
dei adverbiale partiklane får sin trajektor spesifisert av verbet. Elles tener 
dei begge til å modifisere verbets semantiske struktur. At ein ikkje kan rekne 
berre dei adjektiviske partiklane som verbalpartiklar, viser seg ved at dei 
adverbiale partiklane har viktige syntagmatiske eigenskapar felles med ad¬ 
jektiviske: Partikkel + objekt kan verken fungere som preposisjonsffase i 
forfeltet eller bli brotne ut som eitt ledd. 

Notar 

1. Delar av dette arbeidet vart presentert på Hogre seminariet ved Institutionen for 
nordiska språk, Stockholms universitet i 2008. Takk til alle som kommenterte det 
då. Takk også til Staffan Hellberg for verdifulle kommentarar og til redaktøren og 
to konsulentar i NLT for konstruktive bidrag. 

2. Døma frå Oslo-korpuset av tagga norske tekstar (URL: 
http://www.tekstlab.uio.no/norsk/) er merkte med kjeldereferansekoden til korpuset. 
Desse har forma TT/EnFn/NN: 

TT - type tekst 
En - forfattars etternamn 
Fn - forfattars fornamn 
NN - talkode for tittel 

Teksttypane er som følgjer: 

AV - aviser og vekeblad 
SA - sakprosa 
SK - skjønnlitteratur 

Eit oversyn over tekstane med tilhøyrande kjeldereferansekodar finn ein her: URL: 
http://www.tekstlab.uio.no/Norwegian/toc.html. 

3. Fonologisk struktur har i kognitiv grammatikk ei vidare tyding enn vanleg. Termen 
refererer til språkets uttrykksside på alle nivå og inkluderer fonologiske einingar 
som segment, stavingar, føter og fonologiske frasar. 

4. Det er rett nok ikkje alltid lett å avgjere empirisk om ein bestemt konstruksjon er 
etablert som ei eining, men i tillegg til idiosynkrasi og grad av komposisjonalitet 
kan observert frekvens vere eit grunnlag for å sannsynleggjere einingsstatus, jf. til 
dømes Langacker (2008: 238). Ei teljing i nynorskdelen av Oslo-korpuset syner til 
dømes at preposisjonen etter opptrer rett etter verbet leite i heile 38 % av førekom¬ 
stane til verbet. For bokmålskorpuset er talet 37 % (ved søk med lete som grunn¬ 
form). 

5. I dette arbeidet er det berre transitive verb som har vorte handsama, men eit slikt 
skilje mellom adjektiviske og adverbiale partiklar kan ein kanskje og sjå ved intran¬ 
sitive verb. Dei adjektiviske partiklane får då sin tr spesifisert av subjektet (a og b), 
medan det er verbet som spesifiserer tr til dei adverbiale partiklane (c og d). I desse 
tilfella er det praktiske identifikasjonsgrunnlaget vanskelegare, sidan ein ikkje har 
(manglande) plasseringsaltemasjon mellom partikkel og objekt å halde seg til: 

a. Prisen kan gå ned så mye som 50 000 kroner (AV/Mo96/04:) 

b. Jeg trodde smertene ville gå over (AV/BT95/04:) 

c. Det hadde skya over (SKÆiaAl/01:) 

d. Han måtte ha svimet av en lang stund (SK/Bj Ja/01:) 

Summary 

The word-order altemation of verbal particle and object has often been used 
as a criterion to categorize certain Norwegian verbs as so called particle 
verbs, and in Norsk Referansegrammatikk (Faarlund, Lie & Vannebo 1997: 
697ff) it is pointed out that this analysis is problematic when it comes to 
differentiating between verbs with prepositional objects and verbs with ver¬ 
bal particle + nominal object. The problematic constructions are of the type 
kome over ‘come upon’, skrive under ‘sign’ and tenkje over ‘think over’. 
These constructions do not pennit altemation in the order of preposition 
and object, whereas verbal particles normally allow this. In a Cognitive 
Grammar approach, this paper argues for the classification also of the prepo- 
sitions in this construction type as verbal particles and thereby for an analy¬ 
sis differentiating two types of verbal particles in Norwegian. The particles 
allowing word-order altemation get their trajectors specified by the object. 
These are labelled adjectival. The particles disallowing word-order altema¬ 
tion, on the other hand, get their trajectors specified by the verb. The latter 
are labeled adverbial. Both particle types otherwise serve to modify the se- 
mantic structure of the verb. The main arguments for categorizing also the 
adverbial particles as verbal particles are the syntagmatic properties that 
they share with the adjectival particles; particle + object can neither be 
ffonted nor be clefted as one constituent. 

